b'\n_START_ARTICLE_\nAndra\xc5\xbe Kirm\n_START_SECTION_\nKlubska kariera\n_START_PARAGRAPH_\nKariero je Kirm za\xc4\x8del pri klubu NK \xc5\xa0martno 1928, leta 2002 pa je prestopil v NK Slovan. Leta 2004 je Slovan zapustil in podpisal pogodbo z ljubljanskim klubom NK Svoboda, kjer je kmalu postal \xc4\x8dlan prve postave. \xc5\xbde poleti 2005 je podpisal pogodbo s prvoliga\xc5\xa1kim klubom NK Dom\xc5\xbeale, kjer je v drugem delu sezone 2005/06 postal \xc4\x8dlan prve enajsterice, s katero je v letih 2007 in 2008 osvojil naslov dr\xc5\xbeavnega prvaka. Poleti 2008 so se v javnosti pojavile govorice, da naj bi Kirm prestopil k italijanskemu klubu Serie A, Chievo Verona. Kljub govoricam je Kirm ostal v Dom\xc5\xbealah. Poleti 2009 je podpisal pogodbo s poljskim prvoliga\xc5\xa1kim klubom Wis\xc5\x82a Krak\xc3\xb3w. Med letoma 2014 in 2016 je igral za ciprskega prvoliga\xc5\xa1a Omonia. Od sezone 2016/17 je \xc4\x8dlan Olimpije.\n_START_SECTION_\nReprezentan\xc4\x8dna kariera\n_START_PARAGRAPH_\nKirm je za Slovensko nogometno reprezentanco prvi\xc4\x8d nastopil avgusta 2007 na prijateljski tekmi proti \xc4\x8drnogorski nogometni reprezentanci v Podgorici.'